[αυτοκρατωρ καισαρ] [θεου ιουλιου υιος] [υπατος αποδεδει]γμενος το και [το] τριων ανδρων της των δημοσιων πραγματων διαταξεως πλαρασεων και αφροδεισιεων αρχουσιν βουλη δημω χαιρειν ει ερρωσθε ευ αν εχοι υγιαινω δε και αυτος μετα του στρατευματος. σολων δημητριου υμετερος πρεσβευτης επιμελεστατα πεφροντικως των της πολεως υμων πραγματων ου μονον ηρκεσθη επι τοις [γ]εγονοσιν οικονο[μη]μασιν αλλα και [η]μας παρεκαλε[σ]εν εις το του γεγονοτος υμειν επικριματος και δογματος και ορκιου και νομου αντιπεφωνημενα εκ των δημοσιων δελτων εξαποστειλαι υμειν τα αντιγραφα εφ οις επαινεσας τον σολωνα μα[λ]λον απεδεξαμην εσχον τε εν τοις υπ εμου γεινωσκομενοις ω και τα καθηκοντα απεμερισα φιλανθρωπα αξιον ηγησαμενος τον ανδρα της ημων τειμης υμειν τε συ[ν]ηδομαι επι τω εχειν τοιουτον πολειτην εστιν δε αντιγραφ[α] των γεγονοτων υμειν φιλανθρωπων τα υπογεγραμμενα α υμας βουλομαι εν τοις δημοσιοις γραμμασιν ενταξα[ι ]. γραμματα καισαρος.
Reynolds, Aphr.&Rome 6